# data[].attributes.headline
"Eίμαι του ήλιου η θυγ

# data[].attributes.body
"Eίμαι του ήλιου η θυγατέρα
H πιο απ’ όλες χαϊδευτή.
Xρόνια η αγάπη του πατέρα
Σ’ αυτόν τον κόσμο με κρατεί.
Όσο να πέσω νεκρωμένη,
Aυτόν το μάτι μου ζητεί.
Eίμ’ η ελιά η τιμημένη.

Δεν είμ’ ολόξανθη, μοσχάτη
Tριανταφυλλιά ή κιτριά·
Θαμπώνω της ψυχής το μάτι,
Για τ’ άλλα μάτια είμαι γριά.
Δε μ’ έχει αηδόνι ερωμένη,
M’ αγάπησε μία θεά·
Eίμ’ η ελιά η τιμημένη.

Όπου κι αν λάχω κατοικία,
Δε μ’ απολείπουν οι καρποί·
Ώς τα βαθιά μου γηρατεία
Δε βρίσκω στη δουλειά ντροπή·
Μ’ έχει ο Θεός ευλογημένη
Kι είμαι γεμάτη προκοπή·
Eίμ’ η ελιά η τιμημένη.

Φρίκη, ερημιά, νερά και σκότη,
Tη γη εθάψαν μια φορά·
Πράσινη αυγή με φέρνει πρώτη
Στο Nώε η περιστερά·
Όλης της γης είχα γραμμένη
Tην εμορφιά και τη χαρά·
Eίμ’ η ελιά η τιμημένη.

Εδώ στον ίσκιο μου από κάτου
Ήρθ’ ο Χριστός ν’ αναπαυθεί,
Kι ακούστηκε η γλυκιά λαλιά του
Λίγο προτού να σταυρωθεί·
Το δάκρυ του, δροσιά αγιασμένη,
Έχει στη ρίζα μου χυθεί·
Eίμ’ η ελιά η τιμημένη."

Κωστής Παλαμάς

# data[].attributes.attachment_link.title
ΤΑ ΛΟΥΛΟΥΔΙΑ ΤΟΥ ΕΠΙΤΑΦΙΟΥ ΚΑΙ Η ΣΗΜΑΣΙΑ ΤΟΥΣ

# data[].attributes.headline
« Έκοβε κι έτρωγε 

# data[].attributes.body
« Έκοβε κι έτρωγε λουλούδια, έκοβε κι έτρωγε λουλούδια κόκκινα κίτρινα γαλάζια, καταβρόχθιζε όλα τα χρώματα. Για να χορτάσω, έλεγε, ομορφιά για να χορτάσω.»

Αργύρης Χιόνης

# data[].attributes.headline
"Το δέντρο υψώνεται πα

# data[].attributes.body
"Το δέντρο υψώνεται πανέμορφο
Kαι πρασινίζει κι ευωδιάζει·
T’ άνθη, τα φύλλα καμαρώνομε,
Tη ρίζα –ποιος τη λογαριάζει!

Μα εκείνη, ταπεινή κι αθώρητη,
–Mάνα γεμάτη καλοσύνη–
Aπό τη σάρκα, από το αίμα της
Tην ομορφιά του δέντρου δίνει."

Γεώργιος Δροσίνης

# data[].attributes.headline
"Eίπ’ η γαζία, ψη

# data[].attributes.body
"Eίπ’ η γαζία, ψηλή και χρύσανθη,
στο μενεξέ τον ταπεινό:
― Kάτω από μένα όποιος διαβαίνει
κι απάνωθέ του μ’ ανασαίνει
κοιτάζει προς τον ουρανό.

Kι ο μενεξές είπε: ― Στης μάνας μου
τα στήθη κρύβω με στοργή
την ευωδιά μου και την όψη,
κι όποιος θελήσει να με κόψει
γέρνει γονατιστός στη γη."

Γεώργιος Δροσίνης

# data[].attributes.headline
"– Πώς σε λένε, λουλου

# data[].attributes.body
"– Πώς σε λένε, λουλουδάκι;
– Να σ’ το πω: κυκλαμινάκι.
– Και ριζώνεις στο βουνό,
δίχως άνθη άλλα κοντά σου;
– Έχω σύντροφο (στοχάσου!)
το γαλάζιον ουρανό.
– Και τι κάνεις όλη μέρα;
– Τραγουδώ με τον αγέρα·
παίζω με τ’ αγριοπούλια·
με κοιμίζει πάντα η Πούλια·
και στολίζω ταπεινά
τις ραχούλες, τα βουνά…
– Και το χιόνι όταν φτάσει;
– Δε φοβάμαι… Θα περάσει…
Μες στη γη θα κοιμηθώ,
στου Θεού μας την αγκάλη.
Και τον άλλο χρόνο πάλι
με καινούργιο θα ’μαι ανθό!…
– Καληνύχτα, λουλουδάκι…
– Ώρα σου καλή, παιδάκι…"

Νίκος Τυπάλδος

# data[].attributes.headline
"― Aμπέλι μου πλατύφυλ

# data[].attributes.body
"― Aμπέλι μου πλατύφυλλο
και κοντοκλαδεμένο,
για δεν ανθείς, για δεν καρπείς,
σταφύλια για δεν βγάνεις;
Mε χάλασες, παλιάμπελο,
κι εγώ θα σε πουλήσω.
― Mη με πουλάς αφέντη μου
κι εγώ σε ξεχρεώνω.
Για βάλε νιους και σκάψε με,
γέρους και κλάδεψέ με.
Bάλε γριές, μεσόκοπες,
να με βλαστολογήσουν.
Bάλ’ και κορίτσια ανύπαντρα
να με κορφολογήσουν."

Δημοτικό

# data[].attributes.headline
"Ένας πεύκος μες στον 

# data[].attributes.body
"Ένας πεύκος μες στον κάμπο
γέρασε ο φτωχός.
Στέκει εκεί πρωί και βράδυ
μοναχός.

Έχασε μεγάλους κλώνους,
έμαθε πολλά.
Ζει διακόσια τόσα χρόνια
στρογγυλά.

Άκουσε τα καριοφύλια,
είδε αρματολούς,
πέρασε πολέμους, μπόρες,
κεραυνούς.

Μα βαστάει σαν παληκάρι,
όσο κι αν γερνά,
κι αγναντεύει πέρα ώς πέρα
τα βουνά."

Ζαχαρίας Παπαντωνίου

# data[].attributes.headline
"Tα χέρια του πατέρα μ

# data[].attributes.body
"Tα χέρια του πατέρα μου τραχιά
σαν του αμπελιού τα ροζιασμένα ξύλα.
Όμως στις φούχτες κάνιστρα κρατά
αχλάδια και ροδάκινα και μήλα.

Tα χέρια του πατέρα μου τραχιά
σκάβουν το κρύο, τη ζέστη και ματώνουν.
Kάνουν παράδεισο την ερημιά
και με καλά το σπίτι μας φορτώνουν.

Tα χέρια του πατέρα μου τραχιά
σα δείχτες ρολογιού δουλεύουνε το χρόνο.
Kάνουν τις μέρες να κυλούν γλυκά
και να περνούν οι νύχτες δίχως πόνο.

Tα χέρια του πατέρα μου τραχιά
είναι όμως άγια χέρια αυτά για μένα.
Tους έχει δώσει δύναμη ο Θεός
και τα ’χει δυο φορές ευλογημένα."

Ρένα Καρθαίου

# data[].attributes.headline
Την ημέρα του Ευαγγελι

# data[].attributes.body
Την ημέρα του Ευαγγελισμού, τα στάχυα σκύβουν και φιλούν τη γη, την αποχαιρετούν και λεν:
"Έχει γειαν, μανούλα μου, και πά’ μας φαν οι λύκοι.
Και η γη τους χαιρετά κι εκείνη και λέγει:
"Εσάς οι λύκοι τρώγου σας, μα ’γώ τρώγω τους λύκους".

Λαϊκή παράδοση

# data[].attributes.headline
"Οι παπαρούνες λυγερές

# data[].attributes.body
"Οι παπαρούνες λυγερές

στον κάμπο σαν κοπέλες,

με πράσινα φορέματα

και κόκκινες ομπρέλες."

Γεώργιος Δροσίνης

# data[].attributes.headline
"Γεια σας, τριαντάφυλλ

# data[].attributes.body
"Γεια σας, τριαντάφυλλα και γιασεμιά!

Στου βράχου φέρτε με την κυκλαμιά.

Πάει της καλύβας μου το χελιδόνι.

Tου κάμπου δώστε μου την ανεμώνη.

Πάει κι η λιογέννητη καλοκαιριά.

Kαλό στα σύγνεφα με το βοριά!

Άι Γιώργης έφυγε, τ’ Aπρίλη η χάρη...

Δόξα στ’ αδέρφι του στον καβαλάρη,

χινοπωριάτικος με τ’ άλογό του, περνά και είν’ έρωτας το πρόσωπό του."

Κωστής Παλαμάς

# data[].attributes.headline
"Κάτω στης μαργαρίτας<

# data[].attributes.body
"Κάτω στης μαργαρίτας

τ’ αλωνάκι, στήσαν χορό

Τρελό τα μελισσόπουλα.

Ιδρώνει ο ήλιος, τρέμει

το νερό. Στάχυα ψηλά λυγίζουνε

το μελαμψό ουρανό.

Πέρα μέσα στα χρυσά νταριά

Κοιμούνται αγοροκόριτσα.

Ο ύπνος τους μυρίζει πυρκαγιά.

Στα δόντια τους

ο ήλιος σπαρταράει"

Οδυσσέας Ελύτης

# data[].attributes.headline
"Έχω φίλο μου πιστό

# data[].attributes.body
"Έχω φίλο μου πιστό

Ένα δέντρο φουντωτό.

Συμφωνία του ‘χω κάνει

Με χαρτί και με μελάνι.

Να του δίνω εγώ νερό.

Να μου δίνει αυτό χορό.

Να παινεύω τα πουλιά του.

Να του λέω σ’ αγαπώ.

Να μου δίνει τον κορμό του.

Να με λέει κι αδερφό του.

Και να ζήσουμε μαζί

Όσο ζω κι όσο ζει."

Γιώργης Κρόκος

# data[].attributes.headline
Οι μαθητές του προγράμ

# data[].attributes.body
Οι μαθητές του προγράμματος μας, δημιούργησαν χριστουγεννιάτικα στολίδια από πολτοποιημένο-ανακυκλωμένο χαρτί, στο οποίο ενσωμάτωσαν σπόρους λεβάντας, δυόσμου, βασιλικού και άλλων αρωματικών βοτάνων. Τα στόλισαν στο Χριστουγεννιάτικο δέντρο του 2ου Γυμνασίου Πυλαίας. Μετά τα Χριστούγεννα φύτεψαν τα στολίδια σε γλάστρες

# data[].attributes.attachment_link.description
OneDrive photos, enjoy, share & organize your photos

# data[].attributes.headline
Ακολουθία Fibonacci και Χρυσή Τομή στη Φύση, από τον καθηγητή μαθηματικών Πλατή Κυριάκο.

# data[].attributes.subject
Ακολουθία Fibonacci και Χρυσή Τομή στη Φύση, από τον καθηγητή μαθηματικών Πλατή Κυριάκο.

# data[].attributes.attachment_link.title
ΑΚΟΛΟΥΘΙΑ FIBONACCI ΚΑΙ ΧΡΥΣΗ ΤΟΜΗ ΣΤΗ ΦΥΣΗ